**Құрташова Салтанат Жолдыбайқызы, **

№19 Дінмұхамед Қонаев атындағы мектеп- гимназиясыныңбастауыш сынып мұғалімі

**Біріккен сөздер**

Сабақтың мақсаты:

Білімділік:Біріккен сөздердің екі түбірдің бірігуі арқылы жасалып, тұтас бір ұғымды беріп, бір сұраққа жауап беретінін ұғындыру. Сөйлем ішінен біріккен сөздерді таба алуға әртүрлі түбірден біріккен сөздер жасай алуға үйрету.

Дамытушылық: Оқушылардың сөйлеу мәнерін, ойлау логикасын және дүниетанымдарын дамыту.

Тәрбиелік: Шәкірттерді өздігінен ой еңбегімен шұғылдануға, шапшандыққа баулу.

Сабақтың түрі: аралас сабақ

Сабақтың әдістері: ой қозғау, сұрақ-жауап, ойын, топтастыру, деңгейлік тапсырмалар

Формасы: жеке, топтық

Пәнаралық байланысы: әдебиеттік оқу, дүниетану, информатика, технология, бейнелеу өнері.

Көрнекіліктер мен техникалық құрал-жабдықтар: қима қағаздар, маркер, смайликтер, бағалау парағы, слайд.

Сабақтың барысы:

І Ұйымдастыру кезеңі.

Психологиялық дайындық.

Күлімдеп күн бүгін,

Қарады маған да!

Күлімдеп күн бүгін,

Қарады саған да!

Сәлем деймін достарға!

Сәлем барша ұстазға!

Тату болып халықтар,

Аман болсын балалар!

Мұғалім:

Білем деме, балам,

Білмейтінің көп шығар.

Бұл дүниеде сірә,

Бәрін білген жөн шығар – дегендей, біздің білгеніміз-бір тоғыз, білмейтініміз –тоқсан тоғыз.

Әрбір сабақ өзінше бір жаңалық. Әр сабақтан үйренеріміз көп.

Сондықтан белсенді атсалысып, әрқашан білуге құмар болайық балалар!

**Топтарға бөліну.**

1-топ: «Алғырлар» тобы;

2-топ: «Білгірлер» тобы;

3-топ: «Зеректер» тобы.

**ІІ. Үй тапсырмасын пысықтау.** «Серпілген сауал» ойынын ойнату.

-Екі немесе одан да көп түбірден құралған сөздерді не деп атаймыз?

-Күрделі сөз неше сұраққа жауап береді?

-Күрделі сөздер не арқылы жасалады?

-Қосарлану арқылы жасалған күрделі сөздерге мысал келтір.

-Екі түбірдің бірігуі арқылы жасалған күрделі сөздерге мысал келтір.

-Түбірлердің тіркесуі арқылы жасалған күрделі сөздерге мысал келтір.

**ІІІ.Білімдерін белсендіру кезеңі.**

Аудиожазба арқылы естірту.

Ерте, ерте, ертеде бір үйдің ай десе аузы, күн десе көзі бар дегендей бес сұлу қызы болыпты. Олардың аттары да өздеріне сай - Айсұлу, Күнсұлу, Жансұлу, Нұрсұлу және Меңсұлу екен. Олардың сұлулығына баға жетпейді екен. Күндердің күнінде сұлу қыздардың әшекей бұйымдары салынған сырлы сандықтың кілті жоғалып қалады. Айдай сұлу ханшайымдардың бізден үлкен өтініші болып тұр. Сандықтың кілтін табуға көмектесейік.

Ол үшін біз бірнеше кезеңдердің қойған талабын орындауымыз қажет.

Балалар, көмектесеміз бе?

Сабағымыздың кезеңдері:

**1-Кезең: «Білемін».**

Әр топтан бір оқушыдан шығып тапсырмаларды алсын.

**1-тапсырма:** Қиынды қағаздарды біріктіру арқылы екі түбірдің бірігуі арқылы жасалған күрделі сөздерді құрастырады. (Гүл композициясын құрастырады). Ала+көл, Жалаңаш+көл, Сексен+көл, Сасық+көл; жапырақтары: Аққу, Ақбөкен.

**2-тапсырма:** «Сәкестендіру». Қосарлану арқылы жасалатын сөздердің жұбын тауып сәйкестендіреді.

Кіші аймақ

Әке жақын

 Тап үлкен

Сарт сайман

Алыс шеше

Ауыл кезек

**3-тапсырма:**  «Жоғалған сөзді тап» ойыны.

 Тиісті түбірлерді тіркестіру арқылы күрделі сөздер құрау.

жеті

жол

көмір

бес

асық

торы

ала

сары

жілік

ақ

жарым

он

темір

тас

ІV**. Жаңа сабаққа бағыттау.**

**ІІ. «Білгім келеді» кезеңі.**

«Білгенің артық болмас»

 **«Тапқыр болсаң тауып көр!»**

 **Жұмбақ шешу.**

* Бірінші түбір сөз –түс

Екінші түбір сөз –құс.

Екі түбір сөзді қоссаң

Шығады тағы құс. *(қараторғай)*

* Ең алғашқы түбірім –«қос» сөзінің мәндесі

Ал екінші түбірім –ол адамның дене мүшесі.

 Ал үшінші түбірім –онсыз болмас ас дәмі. *(Екібастұз)*

-Жұмбақтың шешуіндегі сөздер күрделі сөздердің қай түріне жатады?

-Біріккен сөздер қалай жасалады?

**«Сөз құра, тез құра!» ойыны**

 КЕЗӨЫРАС ШАҒАЫРАС ТЕМХАЖОҚ

Жер-су аттары: Сарыөзек, Сарыағаш;

Адам есімі: Қожахмет

Осы сөздердің жазылуына мән берейік. Не байқадық?

**ІІІ кезең «Жаза аламын» кезеңі**

**Дәптермен жұмыс.**

1-тапсырма. Ай десе аузы бар, күн десе көзі бар сұлу қыздарымыздың аттарын жазайықшы.

**Тақтамен жұмыс. «Кім жылдам?» ойыны.**

Жұмыс дәптердегі 2-тапсырманы орындайды.

Сөздерді оқып, құрамына қарай топтап жазады.

3-тапсырманы топтық жұмыс ретінде ұсыну.

а). Мәтінді үш бөлікке бөлу, топ мүшелері берілген мәтін бөлігін оқып шығады.

ә) «Біріккен сөз» орнына мағынасына қарай біріккен сөз тауып жазады.

Жұмыстарын қорғайды.

**Сергіту сәті**

Түбір сөздерді атағанда қолды белге қою, біріккен сөздерді айтқанда екі алақанды біріктіру.

Лездеме сұрақтар:

-Жиегі көгерген кілем қайдан көрінген?

-Нені қазып қала болған?

-Екі сөз бірігіп қалайша сайрады?

-Баққаным әрі құс, әрі түйе.

**Топтық жұмыс.**

1-топ: Тай, лақ пен тайлақты салыстыр. (Венн диаграмма).

2-топ: Сөздерді толықтырып жаз.

... қорған, сайқы ..., ...таңба, ән..., еңбек..., ғалам..., ...қу.

3-топ: Сурет мазмұнына қарай біріккен сөз жаса.

**Үштөбе, Қаратау**

**ІV. «Білдім» кезеңі**

**Деңгейлік тапсырма.**

**1-деңгей:**

Біріккен сөздерден құралған өсімдіктердің атын жаз.

2-деңгей: Сөйлемді толықтыр.

1). ... –Тараз қаласының ескі атауы.

2). Халық ... киелі құс деп есептейді.

3-деңгей: Ақыл-кеңес беретін адамдарды қалай атаймыз?

Жай қимылдайтын жануарды ата.

Сабақты қорытындылау.

Рефлексия:

-Бүгінгі сабақтан қандай мағлұмат алдыңдар?

- Олардың сендерге қандай пайдасы бар?

-Сабақ сендерге ұнады ма?

**Үйге тапсырма.**

8-жаттығуды орындау, ереже жаттау.